als_Latn dik_Latn ron_Latn
Presidenti i Republikës, Bujar Nishani priti sot pasdite në një takim ish-Presidentin e Republikës së Kosovës, Fatmir Sejdiu.
Presidenti Nishani në vlerësimin e tij për ish-Presidentin Sejdiu u shpreh se kontributet për Kosovën janë kontribute për paqen dhe stabilitetin në rajon duke shtuar se personaliteti i zotit Sejdiu është i lidhur ngushtë me përparimin e Kosovës dhe të ardhmen e rajonit.
Ish-Presidenti Sejdiu e uroi Presidentin Nishani për zgjedhjen në postin e lartë dhe shprehu bindjen se eksperienca politike dhe personaliteti i Tij garantojnë suksesin në mandatin presidencial.
Zoti Sejdiu shprehu mirënjohjen e tij për mbështetjen e vazhdueshme që të gjitha institucionet shqiptare kanë dhënë për Kosovën në vazhdimësi si “borxh i natyrshëm i njerëzve të një gjaku”.
Kryetari i Shtetit e falenderoi ish-Presidentin Sejdiu për fjalët e tij të ngrohta dhe e inkurajoi që të vazhdojë të mbetet aktiv për të kontribuar me eksperiencën dhe përkushtimin e tij për Kosovën, shqiptarët dhe rajonin tonë.
als_Latn als_Latn als_Latn als_Latn als_Latn